Sejarah Taoisme itu apa sih? Jelaskan dalam bahasa melayu ya

Untuk rencana utama, sila lihat rencana Taoisme

Taoisme pada asasnya adalah satu aliran pemikiran dalam falsafah Cina. Pada masa yang sama ia juga dipraktikkan sebagai satu bentuk agama dalam masyarakat Cina. Dengan itu wujud apa yang dikatakan sebagai agama dao(Bahasa Cina: Daojiao 道教), yakni taoisme dari segi agama; dan juga mazhab dao (bahasa Cina: daojia 道家) ,yakni taoisme dari segi falsafah.

Dari segi etimologi Perkataan Taosime adalah berasal dari kata akar “Tao” yang diterjemahkan dari perkataan Bahasa Cina “Dao” (道) yang erti hurufiahnya bermaksud “jalan” atau “cara”. Walaupun begitu, makna budaya perkataan "Dao" sebenarnya sangat luas, khususnya dalam bidang falsafah.

Sejarah Taoisme bermula sejak adanya kitab Dao De Jing (abad ke-3 atau 4 S.M.),yang menjadi pegangan bagi Taosime. Seterusnys Taoisme telah dimantapkan oleh Zhang Daoling (abad ke-2 masihi), dan juga Shangching dan Lingbao pada abad ke-4 masihi.

Dinasti Han (206S.M. - 220 Masihi)

Pada awal Dinasti Han, Laozi disembahkan sebagai Tuhan, bersama-sama dengan Huang Di.  Terdapat teks “Huang-Lao” terkandung dalam Huainanzi, yang mentafsirkan ajaran Tao merupakan pedoman ke arah keabadian (termasuk ubatan, pratikal seks dan juga kaedah nafas).

Laozi menerima penghargaan dari empayar sebagai pengaji ketuhanan berjaya.  Pada masa itu, Yin Yang dan Wuxing (五行) dikaji tetapi belum lagi digolongkan dalam Taoisme.

Gelaran Daojia digunakan sejak Dinasti Han.  Dalam rekod sejarah Sima Qian, ia merujuk “keabadian”; sebaliknya Liu Xiang merujuk Laozi dan Zhuangzi.  Daojiao merupakan gelaran pengamalan Tao sebagai agama.  Pada zaman moden, kedua-dua gelaran Daojia dan Daojiao saling membawa maksud yang sama.  Ulasan Dao De Jing yang terawal dikarya oleh Heshang Gong (“Tuan Tebing Sungai”).